Chartula cursualis
Chartula cursualis est chartula ad epistolam per cursum publicum sine involucro mittendam destinata, e chartone facta, saepe photographema vel picturam alio genere habens. Inscriptio, pittacium cursuale cum sigillis et epistola ipsa in una chartula coniunguntur et aperte mittuntur; pretium cursuale epistolarum talis generis minus est.